শরীর সুস্থ রাখার জন্যে যেমন ব্যায়ামের দরকার, চোখ ভালো রাখতেও দরকার চোখের ব্যায়াম। দৃষ্টিশক্তি ভালো রাখার জন্যে ও চোখের পরিচর্চার জন্যে শুধুমাত্র খাওয়া দাওয়ার উপর নির্ভর করলেই হবে না। আমাদের বর্তমান সময়ের জীবনযাত্রার ধরণ এমনই যে সহজেই চোখ আক্রান্ত হচ্ছে নানা সমস্যায়। বেশি সময় ধরে কম্পিউটারের সামনে বসে থাকা, টিভি দেখা ও মোবাইল স্ক্রিনে দীর্ঘক্ষণ তাকিয়ে থাকা এইসব আমাদের চোখের উপর ফেলছে স্থায়ী প্রভাব। এ কারণে চোখে বিভিন্ন ধরণের সমস্যা দেখা দেয়, যার মধ্যে চোখে ঝাপসা দেখা, চোখ শুকিয়ে যাওয়া, জ্বালাপোড়া, মাথা ব্যথা কিংবা চোখের পেশি চুলকানি উল্ল্যেখযোগ্য।